CELEX: 32019D1206
Language: hr
Date: 2019-07-12 00:00:00
Title: Provedbena odluka Komisije (EU) 2019/1206 оd 12. srpnja 2019. o izmjeni dijela 1. Priloga E Direktivi Vijeća 92/65/EEZ u pogledu certifikata o zdravlju životinja za trgovinu psima, mačkama i pitomim vreticama (priopćeno pod brojem dokumenta C(2019) 5210) (Tekst značajan za EGP.)

16.7.2019   
               
               
                  HR
               
               
                  Službeni list Europske unije
               
               
                  L 190/11
               
            
         PROVEDBENA ODLUKA KOMISIJE (EU) 2019/1206
         оd 12. srpnja 2019.
         o izmjeni dijela 1. Priloga E Direktivi Vijeća 92/65/EEZ u pogledu certifikata o zdravlju životinja za trgovinu psima, mačkama i pitomim vreticama
         
            
               (priopćeno pod brojem dokumenta C(2019) 5210)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 22. prvi stavak,
         budući da:
         
                     (1)
                  
                  
                     Direktivom 92/65/EEZ utvrđuju se uvjeti zdravlja životinja kojima se uređuje trgovina i uvoz određenih životinja u Uniju. Člankom 10. te direktive predviđeno je da su uvjeti zdravlja za trgovinu psima, mačkama i pitomim vreticama oni koji su utvrđeni u članku 6. i, ako je primjenjivo, u članku 7. Uredbe (EU) br. 576/2013 Europskog parlamenta i Vijeća (2).
                  
               
                     (2)
                  
                  
                     Uredbom (EU) br. 576/2013 predviđeno je da, ako broj pasa, mačaka ili pitomih vretica koji se premještaju u nekomercijalne svrhe tijekom jednog premještanja prelazi pet, ti kućni ljubimci moraju udovoljavati uvjetima zdravlja životinja iz Direktive 92/65/EEZ za dotične vrste, osim za određene kategorije životinja za koje je predviđeno odstupanje pod određenim uvjetima iz članka 5. stavka 2. navedene uredbe.
                  
               
                     (3)
                  
                  
                     Nakon obveznog preispitivanja Delegirane uredbe Komisije (EU) br. 1152/2011 (3), Komisija je donijela Delegiranu uredbu (EU) 2018/772 (4) kojom se, među ostalim, utvrđuju pravila za kategorizaciju država članica ili njihovih dijelova s obzirom na njihovu prihvatljivost za primjenu preventivnih zdravstvenih mjera za kontrolu infekcije Echinococcus multilocularis kod pasa. Delegiranom uredbom (EU) 2018/772 stavljena je izvan snage Delegirana uredba (EU) br. 1152/2011 s učinkom od 1. srpnja 2018.
                  
               
                     (4)
                  
                  
                     Popis država članica koje na cijelom svojem državnom području ili njegovim dijelovima poštuju pravila za kategorizaciju utvrđena u Delegiranoj uredbi (EU) 2018/772 utvrđen je u Prilogu Provedbenoj uredbi Komisije (EU) 2018/878 (5).
                  
               
                     (5)
                  
                  
                     Stoga je u obrascu zdravstvenog certifikata primjereno zamijeniti upućivanja na Delegiranu uredbu (EU) br. 1152/2011 upućivanjem na Delegiranu uredbu (EU) 2018/772 i Provedbenu uredbu (EU) 2018/878.
                  
               
                     (6)
                  
                  
                     Dio 1. Priloga E Direktivi 92/65/EEZ trebalo bi stoga na odgovarajući način izmijeniti.
                  
               
                     (7)
                  
                  
                     Kako bi se izbjegli poremećaji u trgovini psima, mačkama ili pitomim vreticama, potrebno je predvidjeti prijelazno razdoblje kako bi se, pod određenim uvjetima, omogućila uporaba obrazaca zdravstvenog certifikata za životinje izdanih u skladu s Direktivom 92/65/EEZ, kako je izmijenjena Provedbenom odlukom Komisije 2013/518/EU (6), do 31. prosinca 2019.
                  
               
                     (8)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Dio 1. Priloga E Direktivi 92/65/EEZ zamjenjuje se tekstom u Prilogu ovoj Odluci.
         
         
            Članak 2.
            Za prijelazno razdoblje do 31. prosinca 2019. države članice odobravaju za trgovinu psima, mačkama i pitomim vreticama uporabu zdravstvenog certifikata izdanog najkasnije do 30. studenoga 2019. u skladu s obrascem utvrđenim u dijelu 1. Priloga E Direktivi 92/65/EEZ, kako je izmijenjena Provedbenom odlukom 2013/518/EU.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 12. srpnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 268, 14.9.1992., str. 54.
         
         
            (2)  Uredba (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (SL L 178, 28.6.2013., str. 1.).
         
            (3)  Delegirana uredba Komisije (EU) br. 1152/2011 od 14. srpnja 2011. o dopuni Uredbe (EZ) br. 998/2003 Europskog parlamenta i Vijeća u pogledu preventivnih zdravstvenih mjera za kontrolu infekcije Echinococcus multilocularis kod pasa (SL L 296, 15.11.2011., str. 6.).
         
            (4)  Delegirana uredba Komisije (EU) 2018/772 оd 21. studenoga 2017. o dopuni Uredbe (EU) br. 576/2013 Europskog parlamenta i Vijeća u pogledu preventivnih zdravstvenih mjera za kontrolu infekcije Echinococcus multilocularis kod pasa i o stavljanju izvan snage Delegirane uredbe (EU) br. 1152/2011 (SL L 130, 28.5.2018., str. 1.).
         
            (5)  Provedbena uredba Komisije (EU) 2018/878 od 18. lipnja 2018. o sastavljanju popisa država članica, ili dijelova državnih područja država članica, koji su sukladni s pravilima za kategorizaciju iz članka 2. stavaka 2. i 3. Delegirane uredbe (EU) 2018/772 o primjeni preventivnih zdravstvenih mjera za kontrolu infekcije Echinococcus multilocularis kod pasa (SL L 155, 19.6.2018., str. 1.).
         
            (6)  Provedbena odluka Komisije 2013/518/EU оd 21. listopada 2013. o izmjeni dijela 1. Priloga E Direktivi Vijeća 92/65/EEZ u pogledu obrasca zdravstvenog certifikata za životinje s gospodarstava (SL L 281, 23.10.2013., str. 14.).
      
      
         
            PRILOG
            
               „Dio 1. – Zdravstveni certifikat za trgovinu životinjama s gospodarstava (kopitari i papkari, ptice cijepljene protiv influence ptica, lagomorfi, psi, mačke i pitome vretice) 92/65 EI
               
               Tekst slike
               
                  EUROPSKA UNIJA
                  Certifikat za unutarnju trgovinu
                  Dio I.: Podaci o predočenoj pošiljci
                  I.1. Pošiljatelj
                  Ime
                  Adresa
                  Poštanski broj
                  I.2. Referentni broj certifikata
                  I.2.a. Lokalni referentni broj
                  I.3. Središnje nadležno tijelo
                  I.4. Lokalno nadležno tijelo
                  I.5. Primatelj
                  Ime
                  Adresa
                  Poštanski broj
                  I.6. Broj(evi) povezanih originalnih certifikata
                  Broj(evi) popratnih dokumenata
                  I.7.
                  I.8. Zemlja podrijetla
                  Oznaka ISO
                  I.9. Regija podrijetla
                  Oznaka
                  I.10. Zemlja odredišta
                  Oznaka ISO
                  I.11. Regija odredišta
                  Oznaka
                  I.12. Mjesto podrijetla
                  Gospodarstvo
                  Ime Broj odobrenja/broj upisa
                  Adresa
                  Poštanski broj
                  I.13. Odredište
                  Gospodarstvo Objekt Ovlašteno tijelo
                  Ime Broj odobrenja
                  Adresa
                  Poštanski broj
                  I.14. Mjesto utovara
                  Poštanski broj
                  I.15. Datum i vrijeme otpreme
                  I.16. Prijevozno sredstvo
                  Zrakoplov Brod Željeznički vagon
                  Cestovno vozilo Drugo
                  Identifikacija
                  I.17. Prijevoznik
                  Ime Broj odobrenja
                  Adresa
                  Poštanski broj
                  I.18. Opis pošiljke
                  I.19. Oznaka pošiljke (Oznaka KN)
                  I.20. Količina
               
               Tekst slike
               
                  I.21.
                  I.22. Broj paketa
                  I.23. Pečat/br. spremnika
                  I.24.
                  I.25. Pošiljka je namijenjena za:
                  Uzgoj Proizvodnju Umjetnu oplodnju Klanje Kućne ljubimce Ovlašteno tijelo
                  I.26. Provoz kroz treću zemlju
                  Treća zemlja Oznaka ISO
                  Točka izlaska Oznaka
                  Točka ulaska Broj GIP-a
                  I.27. Provoz kroz države članice
                  Država članica Oznaka ISO
                  Država članica Oznaka ISO
                  Država članica Oznaka ISO
                  I.28. Izvoz
                  Treća zemlja Oznaka ISO
                  Točka izlaska Oznaka
                  I.29. Procijenjeno trajanje putovanja
                  I.30. Plan puta
                  Da Ne
                  I.31. Identifikacija pošiljke
                  Vrsta (znanstveni naziv)
                  Identifikacijski sustav
                  Identifikacijski broj
                  Broj putovnice
                  Spol
                  Dob
                  Količina
               
               Tekst slike
               
                  EUROPSKA UNIJA
                  92/65 EI Životinje s gospodarstava (kopitari i papkari, ptice (2), lagomorfi, psi, mačke i pitome vretice)
                  II. Podaci o zdravlju
                  II.a. Referentni broj certifikata
                  II.b.
                  Dio II.: Certificiranje
                  Ja, niže potpisani službeni veterinar (1)/veterinar odgovoran za gospodarstvo podrijetla i ovlašten od strane nadležnog tijela (1) potvrđujem da:
                  II.1. životinje navedene u rubrici I.31. ispunjuju uvjete iz članka 4. Direktive Vijeća 92/65/EEZ te da su u vrijeme pregleda bile sposobne za prijevoz i predviđeno putovanje u skladu s odredbama Uredbe Vijeća (EZ) br. 1/2005.
                  (1) bilo [II.2. preživač(i) (1)/svinje (1) osim onog/onih na kojeg/koje se odnosi Direktiva Vijeća 64/432/EEZ (1) ili Direktiva Vijeća 91/68/EEZ (1)
                  (a) pripada(ju) vrsti ;
                  (b) u vrijeme pregleda ne pokazuje(-u) kliničke znakove ni jedne bolesti na koju je(su) prijemljiv(-e);
                  (c) potječe(-u) iz stada (1)/s gospodarstva (1) koje je službeno slobodno od tuberkuloze (1)/službeno slobodno od bruceloze (1) ili slobodno od bruceloze (1) i koje ne podliježe ograničenjima u pogledu svinjske kuge, ili s gospodarstva gdje je životinja (su životinje) s negativnim rezultatom podvrgnuta(-e) testovima utvrđenima člankom 6. stavkom 2. točkom (b) (1)/ispitivanju utvrđenom člankom 6. stavkom 3. točkom (d) (1)Direktive Vijeća 92/65/EEZ.]
                  (1) (2) ili [II.2. ptice, osim onih navedenih u Direktivi Vijeća 2009/158/EZ
                  (a) u vrijeme pregleda ne pokazuju kliničke znakove ni jedne bolesti na koju su prijemljive;
                  (b) ispunjuju zahtjeve iz članka 7. Direktive Vijeća 92/65/EEZ;
                  (c) ispunjuju zahtjeve iz Odluke Komisije 2007/598/EZ i cijepljene su protiv influence ptica dana (datum) cjepivom (ime) i potječu s gospodarstva na kojem se tijekom posljednjih 12 mjeseci provodilo cijepljenje protiv influence ptica.]
                  (1) ili [II.2. lagomorfi
                  (a) u vrijeme pregleda ne pokazuju kliničke znakove ni jedne bolesti na koju su prijemljivi;
                  (b) ispunjuju zahtjeve iz članka 9. Direktive Vijeća 92/65/EEZ.]
                  (1) ili [II.2. psi
                  (a) u vrijeme pregleda veterinara kojeg je ovlastilo nadležno tijelo unutar 48 sati prije otpreme, nisu pokazivali znakove bolesti;
                  (b) označeni su u skladu s člankom 17. stavkom 1. Uredbe (EU) br. 576/2013 Europskog parlamenta i Vijeća;
                  (1) bilo [(c) bili su stari najmanje 12 tjedana u trenutku cijepljenja protiv bjesnoće i prošao je najmanje 21 dan od primarnog cijepljenja protiv bjesnoće provedenog u skladu sa zahtjevima valjanosti utvrđenima u Prilogu III. Uredbi (EU) br. 576/2013 Europskog parlamenta i Vijeća, a sva su naknadna docjepljivanja provedena unutar razdoblja valjanosti prethodnog cijepljenja];
                  (1) ili [(c) mlađi su od 12 tjedana i nisu primili cjepivo protiv bjesnoće, ili su stari od 12 do 16 tjedana i primili su cjepivo protiv bjesnoće, ali još nije prošlo razdoblje od najmanje 21 dana od primarnog cijepljenja protiv bjesnoće provedenog u skladu sa zahtjevima valjanosti utvrđenima u Prilogu III. Uredbi (EU) br. 576/2013 Europskog parlamenta i Vijeća, i
                  i. odredišna država članica izvijestila je javnost u skladu s člankom 37. stavkom 2. točkom (b) Uredbe (EU) br. 576/2013 Europskog parlamenta i Vijeća da odobrava premještanje takvih životinja na svoje državno područje; i one su praćene
               
               Tekst slike
               
                  EUROPSKA UNIJA
                  92/65 EI Životinje s gospodarstava (kopitari i papkari, ptice (2), lagomorfi, psi, mačke i pitome vretice)
                  II. Podaci o zdravlju
                  II.a. Referentni broj certifikata
                  II.b.
                  (1) bilo [ii. izjavom vlasnika (3), priloženom ovom certifikatu, u kojoj se navodi da životinje od rođenja do trenutka otpreme nisu bile u kontaktu s divljim životinjama vrsta prijemljivih na bjesnoću];
                  (1) ili [ii. svojom majkom, o kojoj su još uvijek ovisne, a iz njezine se putovnice može utvrditi da je majka prije njihova rođenja primila cjepivo protiv bjesnoće koje je u skladu sa zahtjevima valjanosti utvrđenima u Prilogu III. Uredbi (EU) br. 576/2013 Europskog parlamenta i Vijeća];
                  (d) imaju putovnicu izrađenu u skladu s Provedbenom uredbom Komisije (EU) br. 577/2013;
                  (1) i [(e) s obzirom na svoje predviđeno odredište (4) navedeno u rubrici I.10. ili u rubrici I.11., kada se provodi regionalizacija, bili su liječeni protiv Echinococcus multilocularis u skladu s Delegiranom uredbom Komisije (EU) 2018/772]];
                  (1) ili [II.2. mačke (1)/pitome vretice (1)
                  (a) u vrijeme pregleda veterinara kojeg je ovlastilo nadležno tijelo unutar 48 sati prije otpreme, nisu pokazivale znakove bolesti;
                  (b) označene su u skladu s člankom 17. stavkom 1. Uredbe (EU) br. 576/2013 Europskog parlamenta i Vijeća;
                  (1) bilo [(c) bile su stare najmanje 12 tjedana u trenutku cijepljenja protiv bjesnoće i prošao je najmanje 21 dan od primarnog cijepljenja protiv bjesnoće provedenog u skladu sa zahtjevima valjanosti utvrđenima u Prilogu III. Uredbi (EU) br. 576/2013 Europskog parlamenta i Vijeća, a sva su naknadna docjepljivanja provedena unutar razdoblja valjanosti prethodnog cijepljenja];
                  (1) ili [(c) mlađe su od 12 tjedana i nisu primile cjepivo protiv bjesnoće, ili su stare od 12 do 16 tjedana i primile su cjepivo protiv bjesnoće, ali još nije prošlo razdoblje od najmanje 21 dana od primarnog cijepljenja protiv bjesnoće provedenog u skladu sa zahtjevima valjanosti utvrđenima u Prilogu III. Uredbi (EU) br. 576/2013 Europskog parlamenta i Vijeća, i
                  i. odredišna država članica izvijestila je javnost u skladu s člankom 37. stavkom 2. točkom (b) Uredbe (EU) br. 576/2013 Europskog parlamenta i Vijeća da odobrava premještanje takvih životinja na svoje državno područje; i one su praćene
                  (1) bilo [ii. izjavom vlasnika (3), priloženom ovom certifikatu, u kojoj se navodi da životinje od rođenja do trenutka otpreme nisu bile u kontaktu s divljim životinjama vrsta prijemljivih na bjesnoću];
                  (1) ili [ii. svojom majkom, o kojoj su još uvijek ovisne, a iz njezine se putovnice može utvrditi da je majka prije njihova rođenja primila cjepivo protiv bjesnoće koje je u skladu sa zahtjevima valjanosti utvrđenima u Prilogu III. Uredbi (EU) br. 576/2013 Europskog parlamenta i Vijeća];
                  (d) imaju putovnicu izrađenu u skladu s Provedbenom uredbom Komisije (EU) br. 577/2013.]
                  (1) ili [II.2. psi (1)/mačke (1)/pitome vretice (1) namijenjeni su tijelu, zavodu ili centru navedenom u rubrici I.13. i odobrenom u skladu s Prilogom C Direktivi Vijeća 92/65/EEZ, i
                  (a) u vrijeme pregleda veterinara kojeg je ovlastilo nadležno tijelo unutar 48 sati prije otpreme, nisu pokazivali znakove bolesti;
                  (b) označeni su u skladu s člankom 17. stavkom 1. Uredbe (EU) br. 576/2013 Europskog parlamenta i Vijeća;
               
               Tekst slike
               
                  EUROPSKA UNIJA
                  92/65 EI Životinje s gospodarstava (kopitari i papkari, ptice (2), lagomorfi, psi, mačke i pitome vretice)
                  II. Podaci o zdravlju
                  II.a. Referentni broj certifikata
                  II.b.
                  (c) imaju putovnicu izrađenu u skladu s Provedbenom uredbom Komisije (EU) br. 577/2013.]
                  II.3. Dodatna su jamstva u vezi s bolestima s popisa u Prilogu B (5) Direktivi Vijeća 92/65/EEZ sljedeća: (1)
                  Bolest Odluka
                  Bolest Odluka
                  Bolest Odluka
                  Napomene
                  Dio I.:
                  Rubrika I.6: Broj(evi) popratnih dokumenata: CITES, ako je primjenjivo.
                  Rubrika I.19: Koristiti odgovarajuću oznaku KN: 01.06.19, 01.06.31, 01.06.32, 01.06.39.
                  Rubrika I.31: Identifikacijski sustav: gdje god je to moguće mora se koristiti pojedinačna identifikacija, osim u slučaju malih životinja kada je dopušteno korištenje identifikacije serije. U slučaju pasa, mačaka i pitomih vretica, izabrati putovnicu.
                  Identifikacijski broj: U slučaju pasa, mačaka i pitomih vretica, naznačiti alfanumeričku oznaku tetovaže ili transpondera.
                  Broj putovnice: U slučaju pasa, mačaka i pitomih vretica, naznačiti jedinstvenu alfanumeričku oznaku putovnice.
                  Dio II.:
                  (1) Nepotrebno izbrisati.
                  (2) Zahtjevi za certificiranje primjenjuju se samo na ptice koje su bile podvrgnute cijepljenju protiv influence ptica u sklopu plana preventivnog cijepljenja odobrenog Odlukom Komisije 2007/598/EZ.
                  (3) Izjava iz točke II.2., koju je potrebno priložiti certifikatu, sastavlja se u skladu s Prilogom I. Provedbenoj uredbi Komisije (EU) br. 577/2013.
                  (4) Države članice ili njihovi dijelovi s popisa u Prilogu Provedbenoj uredbi Komisije (EU) 2018/878.
                  (5) Kako zahtijeva država članica koja koristi dodatna jamstva u okviru zakonodavstva Unije.
                  Boja pečata i potpisa mora se razlikovati od boje ostalih podataka na certifikatu.
                  Ovaj certifikat vrijedi 10 dana od datuma potpisivanja službenog veterinara ili veterinara odgovornog za gospodarstvo podrijetla i ovlaštenog od strane nadležnog tijela.
                  Službeni veterinar
                  Ime (tiskanim slovima): Kvalifikacija i titula:
                  Lokalna veterinarska stanica: Br. LVS-a:
                  Datum: Potpis:
                  Pečat:
               ”